Príloha č. 8 súťažných podkladov

**Odôvodnenie nerozdelenia predmetu zákazky na časti**

podľa § 28 ods. 2 zákona

Názov predmetu zákazky:

**„Zabezpečenie železničnej prepravy a prekládky materiálnej humanitárnej pomoci Slovenskej republiky alebo zahraničných poskytovateľov pre potreby Ukrajiny“**

**Odôvodnenie:**

Ministerstvo vnútra SR plní úlohy dané zákonom o civilnej ochrane obyvateľstva č. 42/1994 Z. z. o civilnej ochrane obyvateľstva v znení neskorších predpisov, ako aj povinnosti, ktorými sa SR zaviazala pristúpením k Ženevským dohovorom (Oznámenie Federálneho ministerstva zahraničných vecí č. 168/1991 Zb. o viazanosti Českej a Slovenskej Federatívnej Republiky Dodatkovým protokolom o ochrane obetí medzinárodných ozbrojených konfliktov (Protokol I) a Dodatkovým protokolom o ochrane obetí ozbrojených konfliktov nemajúcich medzinárodný charakter (Protokol II) k Ženevským dohovorom z 12. augusta 1949).

Jednou z úloh Ministerstva vnútra SR definovaných zákonom (§12 odsek 2 písmeno d) je aj poskytovanie a prijímanie humanitárnej pomoci, čo si vyžaduje aj zabezpečenie logistiky doručenia materiálu humanitárnej pomoci.

Služby, ktoré tvoria súčasť predmetu tejto zákazky, spolu časovo, miestne, vecne a funkčne súvisia. Ich ďalšie vyčlenenie do dvoch, prípadne viacerých verejných obstarávaní, resp. rozdelenie predmetu zákazky na samostatné časti, by prinášalo verejnému obstarávateľovi významné komplikácie.

Preto najmä s ohľadom na miestne, vecné, funkčné aj časové väzby a charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.